Diari Oficial de la Generalitat Valenciana


Sumari del DOGV 6048, del 02-07-2009 (2009/7720)

RESOLUCIÓ de 16 de juny de 2009, del director general de Recursos Humans, per la qual es corregixen errades de la Resolució de 24 de febrer de 2009, del director general de Recursos Humans, per la qual convoca un concurs oposició per a la provisió de vacants de pediatre d'Atenció Primària d'institucions sanitàries de l'Agència Valenciana de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6048

Data del DOGV
:   02-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7720


Data del document
:   16-06-2009

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 16 de juny de 2009, del director general de Recursos Humans, per la qual es corregixen errades de la Resolució de 24 de febrer de 2009, del director general de Recursos Humans, per la qual convoca un concurs oposició per a la provisió de vacants de pediatre d'Atenció Primària d'institucions sanitàries de l'Agència Valenciana de Salut. [2009/7720]  
S'ha advertit una errada en el temari específic corresponent a pediatre d'Atenció Primària, recollit en l'annex II de la Resolució de 24 de febrer de 2009, del director general de Recursos Humans, per la qual convoca un concurs oposició per a la provisió de vacants de pediatre d'Atenció Primària d'institucions sanitàries de l'Agència Valenciana de Salut, publicada en el Diari Oficial de la Comunitat Valenciana número 5.979, de 23 de març de 2009. Es corregixen publicant de nou l'annex amb el temari específic correcte.  
Esta resolució comporta l'obertura d'un nou termini d'un mes per a la presentació de les sol·licituds, a partir de l'endemà de la publicació en el Diari Oficial de la Comunitat Valenciana, exclusivament per als aspirants que pretenguen participar en el concurs oposició i encara no hagen presentat la sol·licitud.  
Annex II  
Temari específic de la categoria  
Pediatres d'equip d'Atenció Primària  
1. El nounat. Exploració, necessitats i atencions. Fisiologia evolutiva: la maduració dels òrgans i sistemes.  
2. Creixement. Corbes de creixement. Trastorns de creixement. El desenvolupament psicomotor. Signes d'alerta de la seua alteració.  
3. Factors de risc físics, psíquics i socials del desenvolupament del xiquet. Evolució psicològica del xiquet i de l'adolescent.  
4. Alimentació i nutrició del xiquet i de l'adolescent. Lactància materna: promoció, tècnica, dificultats i contraindicacions. Fàrmacs durant la lactància.  
5. Accidents en la infància: epidemiologia, clínica i prevenció. Maneig dels accidents més freqüents: cremades, ferides, traumatismes i intoxicacions.  
6. Neonatologia: malformacions majors i menors, despistatge i diagnòstic. Icterícia. Infeccions neonatals. Seguiment dels traumatismes obstètrics. Bufs en el nounat: actitud diagnòstica.   
7. Seguiment del nounat en atenció primària amb problemes en el període neonatal.  
8. Patologies otorinolaringològiques.  
9. Patologies de l'aparell digestiu.   
10. Patologies genitourinàries. ITU, pielonefritis, síndrome nefròtica, escrot agut, malformacions, trastorn de migració testicular.  
11. Hematologia pediàtrica. Anèmia, leucopènies, limfopènies, trombopènies, alteracions de la coagulació.  
12. Oncologia pediàtrica: tumors més freqüents en la infància.   
13. Patologia cardiocirculatòria.  
14. Patologies endocrinològiques pediàtriques: obesitat, trastorns de la talla i de l'inici puberal. Diabetis i hipoglucèmia. Dislipèmies. Trastorns tiroïdals. Alteracions suprarenals.  
15. Patologies neurològiques pediàtriques. Problemes neurològics més comunes. Epilèpsia. TDAH. Autisme (diagnòstic primerenc). Retard psicomotor. PCI. Cefalees. TCE.  
16. Patologies oftalmològiques pediàtriques. Estrabisme, traumatisme, infeccions oculars, despistatge del dèficit de visió.  
17. Odontoestomatologia pediàtrica.  
18. Patologies dermatològiques pediàtriques.  
19. Patologies ortopèdiques pediàtriques.  
20. Patologia infecciosa I: febra d'origen desconegut. Maneig de la febra en el xiquet. Diagnòstic diferencial dels exantemes. Mesures de control de les infeccions en guarderies i col·legis. Infeccions recurrents.  
21. Patologia infecciosa II: malalties bacterianes. Tuberculosi: epidemiologia, diagnòstic i tractament.  
22. Patologia infecciosa III: malalties víriques i parasitàries. Infecció per VIH.  
23. Reumatologia: signes de sospita de trastorns reumàtics. Principals malalties reumàtiques pediàtriques.  
24. Psicopatologia infantil i juvenil. Trastorns psicològics en pediatria. Trastorns generalitzats del desenvolupament: autisme. Dèficit d'atenció amb hiperactivitat. Tic. Depressió, ansietat, esquizofrènia i trastorns psicosomàtics.  
25. Trastorns de l'alimentació: anorèxia nerviosa i bulímia.  
26. Trastorns del comportament i de la comunicació. Fòbia escolar. Trastorns del llenguatge: retard mental: etiologia, epidemiologia i diagnòstic. Estimulació precoç.  
27. Altres trastorns infantils: plor del lactant. El xiquet que no menja: problemes de relació alimentària. Enuresi. Fracàs escolar. Trastorns del son en el xiquet.  
28. Mort sobtada: epidemiologia, prevenció i tractament de la família. Urgències en atenció primària: reanimació cardiopulmonar. Obstrucció de les vies aèries superiors. Anafilaxi. Intoxicacions. Convulsions. Coma. Traumatisme cranial.  
29. Seguiment en atenció primària del xiquet amb malalties cròniques o amb deficiències físiques o psíquiques. Suport familiar i social del xiquet amb càncer, sida, cromosomopaties i espina bífida. Problemes psicològics del malalt crònic.  
30. Adolescència: epidemiologia de les alteracions en l'adolescent. Sexualitat de l'adolescent. Altres malalties de transmissió sexual. Contracepció i embaràs en l'adolescent.  
31. Abús de substàncies tòxiques. Tabac, alcohol, altres drogues.  
32. El xiquet maltractat. Tipus de maltractament infantil. Sospita, detecció i intervenció multidisciplinària.  
33. Vacunes sistemàtiques i no sistemàtiques. Calendari de vacunació.  
34. Bases per a la utilització racional dels medicaments.  
35. La planificació sanitària: concepte i definició. Tipus. Les etapes del procés de planificació. Mètodes i tècniques per a la identificació de problemes, determinació de necessitats i prioritats de salut.  
36. Programes sanitaris. Elaboració. Etapes fonamentals. Mètodes principals d'assignació dels recursos sanitaris. Execució dels programes sanitaris. Avaluació de programes de salut, mètodes.  
37. Els sistemes d'informació sanitària. Definició i concepte. Principals sistemes d'informació sanitària a la Comunitat Valenciana. Sistemes de registres d'informació assistencial. La història de salut en atenció primària. El conjunt mínim bàsic de dades.  
38. La millora de la qualitat assistencial en atenció primària.  
39. Economia de la Salut. Gestió i provisió de servicis sanitaris.  
40. La consulta prenatal. Consell genètic.  
41. Atenció familiar. Estructura de la família. Cicle vital familiar. Entrevista i intervenció familiar. Salut i escola. Intervenció en l'escola.  
42. Educació sanitària. Elements generals i disseny de programes d'educació sanitària. Promoció de salut i prevenció en atenció primària. Conceptes. Criteris de priorització de programes i activitats. Estratègies d'intervencions sobre els factors de risc. Programes de salut. Metodologia per a elaborar-ne.  
43. Programes de salut infantil a la Comunitat Valenciana. Revisions de salut. Programa de salut escolar.  
44. Control de xiquets i adolescents esportistes. Examen d'aptitud esportiva. Hàbits quotidians i salut: la higiene, el son, els jocs i els esport.  
45. Factors de risc sociosanitaris i problemes de salut de xiquets provinents de països estrangers.  
46. Demografia sanitària. Estudi de poblacions. Aplicació en l'àmbit de l'atenció primària.  
47. Epidemiologia: tipus d'estudis. Mesures de risc. Epidemiologia de les malalties infantils.  
48. Bases d'investigació en pediatria d'atenció primària.  
49. Estadística sanitària bàsica. Conceptes d'estadística aplicada.  
50. Estadística descriptiva. Test d'hipòtesis.  
València, 16 de juny de 2009.- El director general de Recursos Humans: José Cano Pascual.